**Szakmai beszámoló – Erasmus +**

**Debreceni Egyetem Kossuth Lajos Gyakorló Gimnáziuma és Általános Iskolája**

**Siedlce (Lengyelország) 2018. 11.17.-11.24.**

A 2018-ban indult Join th European Table című Erasmus+ programunk lengyelországi, kezdő- projekttalálkozóján hat ország diákjai és tanárai vettek részt. Ennek a találkozónak legfőbb célja az volt, hogy a pályázatban rögzített, előzetesen vállalt és elvégzett feladatokról a diákok beszámoljanak egymásnak, s egy közös, nemzetközi csoportokban szervezett munka keretében feldolgozzák a saját hazájukban gyűjtött adatokat.

A találkozót megelőzően iskolánk diákjai kutatást végeztek a migráció történelmi és etnikai hátteréről Európa és saját országunk vonatkozásában. Kíváncsiak voltak, hogy milyen történelmi események előzték meg, illetve okozták a nagy európai népvándorlásokat, milyen politikai, gazdasági, szociális okok vezetnek oda, hogy valaki elvándorol a hazájából, definiálták a migráció alapfogalmait, körvonalazták a fogadó országok jellegzetességeit. Alkalmunk volt személyes élményt meghallgatni helyi előadótól, aki nagyban érintett a témában, mivel ő maga is alkalmaz menekülteket.

A találkozó másik fontos pontja, hogy a diákok más nemzet diákjaival együtt dolgozzanak, ezért nemzetközi csoportokba szerveződtek, s az otthon előre összegyűjtött adataik alapján, ezekben a csoportokban – az előzetes kutatásokat, a hallott prezentációkat felhasználva posztereket készítettek a következő témákban:

1. migráció alapfogalmai, elvándorlás okai és a küldő országok jellegzetességei
2. bevándorlás – kivándorlás
3. személyes érzések, migrációval kapcsolatos attitűdváltozások
4. bizonyos anyaországok jellegzetességei
5. jelenlegi integrációs elvek, politika
6. ötletek a migrációs probléma megoldására

A találkozó harmadik igen fontos eleme a diákok által előre elkészített LOGO bemutatása volt. Az országonként előre elkészített és bemutatott LOGO-k közül - egy előre meghatározott kritériumrendszer alapján - a diákok és a tanárok közösen választották ki a legmegfelelőbbet, amelyet a későbbiekben a program során fognak a résztvevő országok felhasználni.

A délelőtti munkát közös gondolkodás, összegzés, tervezés követte a délutáni tanári workshop-ok alkalmával.

A program során igen fontos a fogadó ország kultúrájának a megismerése is. Ezzel a diákjaink tájékozottabbá, nyitottabbá, elfogadóbbá, toleránsabbá válnak. A diákok a fogadó családoknak is köszönhetően, megismerkedtek a lengyel kultúrával, a legfőbb nevezetességekkel. A projekttalálkozó keretében lehetőségünk volt Varsó, illetve a lublini nevezetességek egy részét is megismernünk.

A találkozón részt vevő diákok:

Balogh Ákos Ferenc

Balogh Szabolcs Roland

Fagyal Kíra Sára

Kothalawala Rosemary

Sárkány Veronika Szonja

Várkonyi Beáta

Debrecen, 2018. november 25.